recursal/SuperWikiNEXT-32B huggingface dataset:
Το **Κύπελλο Κύπρου 2016** ήταν η 47η έκδοση του Κυπέλλου Κύπρου. Νικήτρια ήταν η ΕΘΑ Έγκωμης για 3η φορά στην ιστορία της.

Σύστημα διεξαγωγής
------------------

Στο κύπελλο συμμετείχαν 8 ομάδες οι οποίες αναμετρήθηκαν μεταξύ τους σε διπλούς νοκ-άουτ αγώνες (ένας στην έδρα της κάθε ομάδας), ενώ ο τελικός ήταν μονός και διεξήχθη σε ουδέτερο γήπεδο.

Συμμετέχουσες Ομάδες
--------------------

Οι ακόλουθες 8 ομάδες (με αλφαβητική σειρά) που αγωνίστηκαν στο Κύπελλο Κύπρου το 2015:

* Πετρολίνα ΑΕΚ
* Αναγέννηση Γερμασόγειας
* ΑΠΟΕΛ
* Απόλλων Λεμεσού
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
* Ένωσις Νέων Παραλιμνίου (ΕΝΠ)
* Κεραυνός Στροβόλου
* Ομόνοια Λευκωσίας

Προημητελική Φάση
-----------------

\*Στην παρένθεση αναγράφονται τα αποτελέσματα των δύο αγώνων

Απόλλων Λεμεσού - Κεραυνός Στροβόλου ( 2 - 0 )

Ομόνοια Λευκωσίας - ΕΘΑ Έγκωμης ( 0 - 2 )

Ένωσις Νέων Παραλιμνίου - Πετρολίνα ΑΕΚ ( 0 - 2 )

ΑΠΟΕΛ - Αναγέννηση Γερμασόγειας ( 0 - 2 )

Ημιτελική Φάση
--------------

\*Στην παρένθεση αναγράφονται τα αποτελέσματα των δύο αγώνων

ΕΘΑ Έγκωμης - Απόλλων Λεμεσού ( 2 - 0 )

ΑΠΟΕΛ - Πετρολίνα ΑΕΚ ( 2 - 0 )

Τελικός
-------

\*Στην παρένθεση αναγράφεται το αποτέλεσμα του αγώνα

ΑΠΟΕΛ - ΕΘΑ Έγκωμης ( 52 - 58 )   

ΑΠΟΕΛ (Προπονητής: Νικόλας Παπαδόπουλος): Ρόμπερσον 3 (1), Έβανς 2, Νεοφύτου, Χάρισον 6, Σιζόπουλος 3 (1), Κούννας 6 (1), Τατ 11, Τσουπ 4, Κακιούζης 17 (2).  

ΕΘΑ (Προπονητής: Χριστόφορος Λειβαδιώτης): Κάιλς 1, Ρος (14ρ.), Αναστασιάδης 1, Ράσελ 14 (1), Τόμιτς 14, Μασάμπα 17 (1), Φέργκιουσον 11 (12ρ.).

Πηγή
----

* ΘΡΙΑΜΒΟΣ ΤΗΣ ΕΘΑ
Το **Κόμμα Αγροτών και Εργαζομένων** (**Κ.Α.Ε.**) (παλαιότερα: **Συναγερμός Αγροτών και Εργαζομένων** (**Σ.Α.Ε.**)), ήταν ελληνικό πολιτικό κόμμα που ιδρύθηκε το 1950. Ιδρυτής και αρχηγός του κόμματος ήταν ο Αλέξανδρος Μπαλτατζής.

Το κόμμα διαλύθηκε το 1961, για να συμμετάσχει στην Ένωση Κέντρου.

Ιστορικό
--------

Το κόμμα έλαβε μέρος στις βουλευτικές του 1950 με τον συνασπισμό «Παράταξις Αγροτών και Εργαζομένων», μαζί με το Αγροτικό Κόμμα του Αλέξανδρου Μυλωνά. Το επόμενο έτος, στις εκλογές του 1951 κέρδισε μία βουλευτική έδρα, ενώ το αμέσως επόμενο έτος, στις εκλογές του 1952 δεν κέρδισε καμία.

Στις εκλογές του 1956 εμφανίστηκε με τη νέα επωνυμία του, ως «*Κόμμα Αγροτών και Εργαζομένων*», στον συνασπισμό της Δημοκρατικής Ενώσεως, μαζί με τα υπόλοιπα κόμματα του Κέντρου και την Ενιαία Δημοκρατική Αριστερά. Το κόμμα εξέλεξε οκτώ βουλευτές. Στις εκλογές του 1958 έλαβε μέρος στον συνασπισμό της Προοδευτικής Αγροτικής Δημοκρατικής Ενώσεως (Π.Α.Δ.Ε.), μαζί με το Κόμμα Προοδευτικών, την Ε.Π.Ε.Κ. και το Δημοκρατικόν Κόμμα Εργαζομένου Λαού, εκλέγοντας έξι βουλευτές.

Το Κόμμα Αγροτών και Εργαζομένων μετείχε στις διεργασίες ενοποίησης του Κέντρου, όντας ένα από τα κόμματα που συγκρότησαν το Δημοκρατικόν Κέντρον - Αγροτική Φιλελευθέρα Ένωσις, αρχικά, και την Ένωση Κέντρου στη συνέχεια.

Αποτελέσματα εκλογών
--------------------

### Βουλή των Ελλήνων

| Έτος | Αρχηγός κόμματος | Αριθμός ψήφων | Ποσοστό ψήφων | Έδρες | Θέση |
| --- | --- | --- | --- | --- | --- |
| 1950 | Αλέξανδρος Μπαλτατζής | 44.308(Π.Α.Ε.) | 2,62%(Π.Α.Ε.) | 3 / 250 | 9ο κόμμαΑντιπολίτευση |
| 1951 | Αλέξανδρος Μπαλτατζής | 21.009 | 1,23% | 1 / 258 | 6ο κόμμαΑντιπολίτευση |
| 1952 | Αλέξανδρος Μπαλτατζής | 10.431 | 0,66% | 0 / 300 | 5ο κόμμαΕκτός Βουλής |
| 1956 | Αλέξανδρος Μπαλτατζής | 1.620.007(Δημοκρατική Ένωσις) | 48,15%(Δημοκρατική Ένωσις) | 8 / 300 | ΑξιωματικήΑντιπολίτευση |
| 1958 | Αλέξανδρος Μπαλτατζής | 408.787(Π.Α.Δ.Ε.) | 10,62%(Π.Α.Δ.Ε.) | 6 / 300 | 4ο κόμμαΑντιπολίτευση |

Παραπομπές
----------

1. ↑  Ιδρύεται η Ένωση Κέντρου

Πηγές
-----

* "Εγκυκλοπαίδεια Πάπυρος Λαρούς Μπριτάννικα" τομ. 2ος, σελ. 149.
Η **Λουίζα Ντιάνα της Ορλεάνης** (27 Ιουνίου 1716 – 26 Σεπτεμβρίου 1736) ήταν πριγκίπισσα της Ορλεάνης, ως η έβδομη κόρη του Φιλίππου Β΄ της Ορλεάνης και της συζύγου του, Φραγκίσκης Μαρίας των Βουρβόνων, κόρης του Λουδοβίκου ΙΔ΄ και της ερωμένης του, Αθηναΐδας του Μοντεσπάν..

Ζωή
---

Η Λουίζα Ντιάνα της Ορλεάνης γεννήθηκε στο Βασιλικό Παλάτι στο Παρίσι, στις 27 Ιουνίου 1716 ως το μικρότερο παιδί του Δούκα και της Δούκισσας της Ορλεάνης. Σχετικά με τη γέννηση της εγγονής της, η Ελισάβετ Καρλόττα του Παλατινάτου (γνωστή στο δικαστήριο απλά ως Madame) δήλωσε: "Τ*η στιγμή που ολοκλήρωσα την επιστολή μου στην Πριγκίπισσα της Ουαλίας, ήρθαν να μου ανακοινώσουν ότι η κυρία της Ορλεάνης γεννάει. Ήταν μόλις ένδεκα, όταν η μεταφορά μου ήταν έτοιμη, και μπήκα στον προθάλαμο και μου είπαν με χαμηλή φωνή: «Η Βασιλική της Υψηλότητα γέννησε πριν από μία ώρα». Αλλά αυτό ειπώθηκε με τόσο λυπηρό τόνο που δεν αμφέβαλλα ότι η κυρία της Ορλεάνης είχε φέρει στον κόσμο μια έβδομη κόρη και αυτό δυστυχώς συνέβη*".

Μέχρι τον γάμο της, ήταν γνωστή ως *Mademoiselle de Chartres*, τίτλος που είχε χρησιμοποιηθεί από την μεγαλύτερη αδερφή της, Αδελαΐδα (1698-1743), η οποία, τη στιγμή της γέννησης της Λουίζας Ντιάνας, ήταν καλόγρια στο Τσέλλε. Χρησιμοποιήθηκε επίσης από τη θεία της Ελισάβετ Καρλόττα της Ορλεάνης. Μεγάλωσε με την νεότερη αδερφή της, Ελισάβετ κι εκπαιδεύτηκαν σε μοναστήρια. Η αδελφή της θα γίνει αργότερα βασίλισσα της Ισπανίας ως σύζυγος του Λουδοβίκου Α΄ της Ισπανίας. Η Λουίζα Ντιάνα λέγεται ότι ήταν ένα πολύ ευαίσθητο παιδί και θα μεγάλωνε για να είναι μία από τις πιο όμορφες από τις κόρες του Αντιβασιλέα Φιλίππου. Η γέννησή της δεν χαιρετίστηκε πραγματικά με τη χαρά που είχε συναντήσει ο αδελφός της, Λουδοβίκος της Ορλεάνης.

Το 1732, η δεκαπεντάχρονη Ντιάνα παντρεύτηκε τον μακρινό ξάδερφό της Λουδοβίκο Φραγκίσκο, πρίγκιπα του Κοντί. Ο μοναδικός επιζών γιος της, Λουδοβίκος Φραγκίσκος Ιωσήφ του Κοντί, έγινε ο τελευταίος Πρίγκιπας του Κοντί.

Θάνατος
-------

Η Λουίζα Ντιάνα πέθανε κατά τον τοκετό στις 26 Σεπτεμβρίου 1736. Το 1734, η Λουίζα γέννησε έναν γιο, κληρονόμο του Κοντί και, το 1736, ένα δεύτερο παιδί που πέθανε κατά τη γέννηση, στο Ισσύ, έξω από το Παρίσι. Τότε θάφτηκε στην εκκλησία Saint-André-des-Arcs. Ο σύζυγός της δεν ξαναπαντρεύτηκε.

Τέκνα
-----

* Λουδοβίκος Φραγκίσκος Ιωσήφ του Κοντί (1734 - 1814), παντρεύτηκε τη Μαρία Φορτουνάτα της Μόντενα και δεν είχε νόμιμα τέκνα.
* Θνησιγενής γιος (1736)

Παραπομπές
----------

1. 1 2  Darryl Roger Lundy: (Αγγλικά) *The Peerage*. p11375.htm#i113747. Ανακτήθηκε στις 9  Οκτωβρίου 2017.
2. 1 2  Leo van de Pas: (Αγγλικά) *Genealogics*. 2003. I00002202.
3. ↑  p11375.htm#i113747. Ανακτήθηκε στις 7  Αυγούστου 2020.
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
Η **Έλενα Σεργκέγιεβνα Κάτινα** (ρώσικα: *Еле́на Серге́евна Ка́тина*, 4 Οκτωβρίου 1984), περισσότερο γνωστή ως **Λένα Κάτινα**, είναι Ρωσίδα τραγουδίστρια και στιχουργός, πιο γνωστή για την συμμετοχή της στο ντουέτο **t.A.T.u.**, το οποίο ιδρύθηκε το 1999.

Ξεκίνησε την καριέρα της στα 8 της χρόνια, συμμετείχε σε ένα παιδικό group που ονομαζόταν Avenue και αργότερα έγινε μέλος του συγκροτήματος Neposedi, όπου και γνώρισε την Γιούλια Βόλκοβα με την οποία δημιούργησαν και τις t.A.T.u. το 1999. Οι t.A.T.u έγιναν γρήγορα παγκοσμίως γνωστές και θεωρούνται το πιο επιτυχημένο group της Ρωσίας, το group προκάλεσε ιδιαίτερα λόγω του ερωτικού κλίματος που υπήρχε ανάμεσα στις δυο τραγουδίστριες. Οι t.A.T.u έκαναν αρκετά hit όπως τα κομμάτια "All the Things She Said", "Not Gonna Get Us" και "All About Us".

Το 2009 η Κάτινα ξεκίνησε σόλο καριέρα, γεγονός στο οποίο οφείλεται η διάλυση των t.A.T.u το 2011. Οι σχέσεις των δύο καλλιτέχνιδων ψυχράθηκαν. Το 2011 η Λένα έκανε ένα mainstream single το "Never Forget". Το κομμάτι έγινε No1 στο MTV Russia Top 10 και κέρδισε και το βραβείο MTV Russia - 2011 Video Of The Year. Ακόμη έγινε νούμερο ένα στο US Billboard Hot Dance Club Play, όπως και ανέβηκε στην κορυφή των charts στην Ελλάδα. Η Katina ετοιμάζεται να παντρευτεί τον Αύγουστο του 2013 τον επί 3 χρόνια σύντροφο της.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λένα Κάτινα** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 120529119
* **Europeana**: agent/base/40706
* LCCN: no2010057845
* ISNI: 0000 0000 7817 030X
* GND: 1156758459
* MusicBrainz: 5f46a984-294d-4d41-9055-0ef628c66f40

 |

 |

1. ↑  (Αγγλικά) *Internet Movie Database*. nm1287621. Ανακτήθηκε στις 9  Ιανουαρίου 2016.
H **Λουίζα-Χριστίνα**, γερμ. Louise Christine von Stolberg-Stolberg-Ortenberg (21 Ιανουαρίου 1675 - 16 Μαΐου 1738) από τον Οίκου του Στόλμπεργκ ήταν κόρη του κόμη του Στόλμπεργκ-Στόλμπεργκ-Όρτενμπεργκ και με τους γάμους της έγινε πρώτα κόμισσα του Μάνσφελντ-Άισλεμπεν και μετά δούκισσα της Σαξονίας-Βάισενφελς.

Βιογραφία
---------

Ήταν κόρη του Χριστοφόρου-Λουδοβίκου Α΄ κόμη του Στόλμπεργκ-Στόλμπεργκ-Όρτενμπεργκ και της Αγνής-Ελισάβετ του Μπάρμπυ-Μύλινγκεν.

Οικογένεια
----------

Παντρεύτηκε πρώτα το 11704 τον Ιωάννη-Γεώργιο Γ΄ κόμη του Μάνσφελντ-Άισλεμπεν. Δεν απέκτησαν παιδιά και ο Ιωάννης-Γεώργιος Γ΄ απεβίωσε το 1710.

Το 1712 η Λουίζα-Χριστίνα έκανε δεύτερο γάμο, με τον Χριστιανό των Βέττιν δούκα της Σαξονίας-Βάισενφελς. Δεν είχαν απογόνους. Ο Χριστιανός απεβίωσε το 1836 και δύο έτη μετά η Λουίζα-Χριστίνα.

Πηγές
-----

* Louise Christiane Gräfin zu Stolberg-Stolberg in: Genealogy Database by Herbert Stoyan Archived 2014-10-15 at the Wayback Machine [retrieved 10 October 2014].

Παραπομπές
----------

1. 1 2  Darryl Roger Lundy: (Αγγλικά) *The Peerage*. p648.htm#i6478. Ανακτήθηκε στις 9  Οκτωβρίου 2017.
2. ↑  p648.htm#i6478. Ανακτήθηκε στις 7  Αυγούστου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 64441041
* GND: 104303697

 |

 |
Ο **Μιχαήλ Κάσσος** ήταν Έλληνας πολιτικός, βουλευτής και πρόεδρος του αλβανικού Κοινοβουλίου, καθώς και εκπρόσωπος της ελληνικής κοινότητας στην Αλβανία.

Ο Κάσσος αποτελεί γόνος ελληνικής οικογένειας στο χωριό Σεπέρ της Ζαγοριάς, στο έδαφος της τότε Οθωμανικής Αυτοκρατορίας (σημερινή νότια Αλβανία). Το 1914, υποστήριξε το φιλοελληνικό κόμμα που ίδρυσε την Αυτόνομη Δημοκρατία της Βορείου Ηπείρου και αγωνίστηκε ενάντια στην προσάρτηση της περιοχής στο νεοσύστατο Αλβανικό Πριγκιπάτο.

Με την ενσωμάτωση της Βορείου Ηπείρου στην Αλβανία κατάφερε να αποκτήσει επιρροή στην αλβανική πολιτική σκηνή. Το 1923 έγινε μέλος του Αλβανικού Κοινοβουλίου για την επαρχία Αργυροκάστρου. Υποστήριξε τον Αχμέτ Ζόγου, ο οποίος εξελέγη Πρόεδρος της Αλβανίας το 1925. Για ένα σύντομο χρονικό διάστημα ο Κάσσος έγινε πρόεδρος του αλβανικού Κοινοβουλίου. Αργότερα τοποθετήθηκε πρέσβης Αλβανίας στην Ελλάδα.

Ο Κάσσος, μαζί με άλλους εκπροσώπους της ελληνικής μειονότητας στο αλβανικό Κοινοβούλιο, υποστήριξε τα δικαιώματα εκπαίδευσης των Ελλήνων στην Αλβανία.

Παραπομπές
----------

1. 1 2  Μαντά, Ελευθερία. «Όψεις της Ιταλικής Επίδρασης στη Διαμόρφωση των Ελληνοαλβανικών Σχέσεων κατά την Περίοδο του Μεσοπολέμου» (PDF). University of Thessaloniki. Ανακτήθηκε στις 25 Φεβρουαρίου 2012.
2. ↑  Kontēs, Vasileios (1995). *Hellēnismos tēs Voreiou Ēpeirou kai Hellēnoalvanikes scheseis : engrapha apo to historiko archeio tou hypourgeiou exōterikōn* (1. ekd. έκδοση). Vivliopōleion tēs "Hestias". σελ. 420. ISBN 978-960-05-0626-6.
3. 1 2 3  Schmidt-Neke, Michael (1987). *Entstehung und Ausbau der Königsdiktatur in Albanien (1912-1939) : Regierungsbildungen, Herrschaftsweise und Machteliten in einem jungen Balkanstaat*. München: R. Oldenbourg. σελίδες 164, 182, 339. ISBN 978-3-486-54321-6.
Το **Μονσεράτ** (καταλανικά: Montserrat, προφορά  [munsəˈrat] ή [monseˈrat])) είναι όρος της Καταλονίας που παραδοσιακά θεωρείται ένα εκ των πιο χαρακτηριστικών συμβόλων της λόγω και της παρουσίας του μοναστηρίου της ομώνυμης Παναγίας. Το ομώνυμο νησί βαπτίστηκε έτσι από τον Χριστόφορο Κολόμβο το 1493 ως αφιέρωμα στην Παναγία του μοναστηριού ενώ ως κύριο όνομα είναι ένα εκ των δημοφιλέστερων στην Καταλονία. Η υψηλότερη κορυφή ονόματι Σαν Ζερόνι αγγίζει τα 1.236,4 μέτρα. Πέραν του μοναστηριού της Παναγίας του Μονσεράτ, προστάτιδας της Καταλονίας, και του Αγίου Σπηλαίου όπου σύμφωνα με το θρύλο στο 880 βρέθηκε εικόνα της Παναγίας, στο όρος εντοπίζονται διάφορες σκήτες και μικρές εκκλησίες.

Το Μοναστήρι της Παναγίας της Μονσεράτ που φιλοξενεί την εικόνα της Παναγίας, έργο ρομανικού ρυθμού του 12ου αιώνα, αποτελεί ένα από τα σημαντικότερα προσκυνήματα της Καταλονίας και έναν από τους πιο γνωστούς τουριστικούς προορισμούς. Το μοναστήρι είναι έργο βενεδικτίνων μοναχών και ανακαινίστηκε το 1925 από τον αρχιτέκτονα Ζοζέπ Πουτς ι Καδαφάλκ. Το ίδιο μοναστήρι φιλοξενεί μεγάλη βιβλιοθήκη και αποτέλεσε κατά το παρελθόν τόπο φύλαξης βιβλίων και εγγράφων. Μάλιστα, κατά την διάρκεια της δικτατορίας του στρατηγού Φράνκο λειτούργησε ως φορέας υποστήριξης της καταλανικής γλώσσας και του χριστιανοδημοκρατικού καταλανισμού.

Το μοναστήρι και ο ορεινός όγκος είναι προσβάσιμοι μέσω αυτοκινητοδρόμου, τελεφερίκ και τρένων ενώ υφίστανται διάφορες μονοπάτια που το διασχίζουν.

Παραπομπές
----------

1. ↑  The Complete Guide to National Symbols and Emblems: Volume 2, σελ. 724.
2. ↑  Χαρτογραφικό Ινστιτούτο της Καταλονίας: «Τοπογραφικός χάρτης της Καταλονίας»
3. ↑  Marimon, Sílvia. «La muntanya mística». *Sàpiens*, núm. 68, Ιούνιος 2008, σελ. 6-61.

Εξωτερικοί σύνδεσμοι
--------------------

* Πολυμέσα σχετικά με το θέμα  Muntanya de Montserrat στο Wikimedia Commons
* Οργανισμός διαχείρισης του βουνού

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 233806393
* LCCN: n81008534
* GND: 4115223-2

 |

 |
Στα οικονομικά, η **λογιστική μονάδα** είναι μια από τις λειτουργίες των χρημάτων. Η αξία ενός στοιχείου είναι μετριέται σε ένα συγκεκριμένο νόμισμα. Αυτό επιτρέπει να συγκριθούν διαφορετικά πράγματα μεταξύ τους. Για παράδειγμα, αγαθά, υπηρεσίες, περιουσιακά στοιχεία, υποχρεώσεις, εργασία, εισόδημα, έξοδα. Προσδίδει νόημα σε κέρδη, ζημίες, υποχρεώσεις ή περιουσιακά στοιχεία.

Μια **λογιστική μονάδα** στην οικονομική λογιστική αναφέρεται στις λέξεις που χρησιμοποιούνται για την περιγραφή των συγκεκριμένων περιουσιακών στοιχείων και υποχρεώσεων που αναφέρονται στις οικονομικές καταστάσεις και όχι στις μονάδες που χρησιμοποιήθηκαν για τη μέτρησή τους. Η λογιστική μονάδα και η μονάδα μέτρησης μερικές φορές αντιμετωπίζονται ως συνώνυμα στην οικονομική λογιστική και την οικονομία.

Παραπομπές
----------

1. ↑  Mankiw, N. Gregory. Principles of Macroeconomics. Mason, OH: Southwestern Cengage Learning, 2008. 338-39. Print.
2. 1 2  «Financial Accounting Standards Research Initiative: The Unit of Account Issue» (PDF). Αρχειοθετήθηκε από το πρωτότυπο (PDF) στις 7 Ιουνίου 2016. Ανακτήθηκε στις 1 Φεβρουαρίου 2020.

Εξωτερικοί σύνδεσμοι
--------------------

* Linguistic and Commodity Exchanges by Elmer G. Wiens. Examines the structural differences between barter and monetary commodity exchanges and oral and written linguistic exchanges.
Ο **Μητροπολίτης Κεφαλληνίας Σπυρίδων** (κατά κόσμον Καλαφατάκης, Πειραιάς, 1926 - 2015) ήταν Έλληνας μητροπολίτης.

Σπούδασε στην Θεολογική Σχολή του Πανεπιστημίου Αθηνών και αποφοίτησε το 1953. Χειροτονήθηκε διάκονος το 1951 και πρεσβύτερος το 1954. Υπηρέτησε ως διάκονος στον ιερό ναό Αγίου Βασιλείου Μετσόβου Αθηνών και το 1954 στον ίδιο ναό. Ακολούθως έγινε γραμματέας και πρωτοσύγκελος στην Ιερά Μητρόπολη Θεσσαλονίκης, όπου υπηρέτησε για 17 χρόνια, από το 1954 έως το 1971. Από το 1954 έως το 1958 ήταν προϊστάμενος και ιεροκήρυκας στο Ιερό Ναό Αγίου Γρηγορίου Παλαμά Θεσσαλονίκης.

Το 1976 έγινε επίσκοπος Νεοχωρίου. Το 1984 εξελέγη Μητροπολίτης Κεφαλληνίας διαδεχόμενος τον Προκόπιο και από τότε υπηρέτησε στη Κεφαλλονιά. Πέθανε στις 20 Ιανουαρίου 2015 σε ηλικία 89 ετών.

Παραπομπές
----------

1. ↑  «Πως έγινε Δεσπότης ο Σπυρίδων το 1984 – eKefalonia». *ekefalonia.gr*. .
2. ↑  «Μητροπολίτης Κεφαλληνας Σπυρίδων Καλαφατάκης (+ 20-01-2015)». *markmarkou.sites.sch.gr*. Ανακτήθηκε στις 18 Φεβρουαρίου 2022.
Ο **Νίκος Καραμανλής** (1952) είναι Έλληνας παλαίμαχος ποδοσφαιριστής και αθλητής της χειροσφαίρισης καθώς και προπονητής ποδοσφαίρου.

Βιογραφία
---------

Γεννήθηκε το 1952 στη Ρουμανία από Έλληνες γονείς. Ξεκίνησε το ποδόσφαιρο στην *Κορβίνουλ* το 1967, αγωνιζόμενος στη Β΄ εθνική. Το 1969 πηγαίνει στην Α΄ εθνική και στη *Ζιούλ Πετροσάνι*, ενώ καλείται και αγωνίζεται με την εθνική Νέων Ρουμανίας. Το 1971 αφού τον διεκδίκησε και ο Ολυμπιακός καταλήγει στον Παναθηναϊκό, με τον οποίο αγωνίστηκε και στην εθνική ελπίδων. Μετα από 5 χρόνια στον Παναθηναικό πηγαίνει στην Παναχαϊκή μέχρι το 1981 που πηγαίνει στο Πάτραι στη Β΄ εθνική. Την επόμενη χρονιά ακολουθεί ο Παναιγιάλειος όπου το 1983 σταματάει το ποδόσφαιρο. Σταματώντας το ποδόσφαιρο γίνεται προπονητής και περνά από τον πάγκο πολλλών ερασιτεχνικών συλλόγων της Πάτρας ενώ ταυτόχρονα ασχολείται με το Χάντμπολ, σαν αθλητής αρχικά του Έσπερου Πάτρας και μετά του Ολυμπιακού Πατρών, παίζοντας στην Α΄και Β΄ εθνική κατηγορία έως το 2003. Από το 1983 ήταν παράλληλα και προπονητής ποδοσφαίρου έως το 2005. Την περίοδο 2005-2006 διετέλεσε γενικός διευθυντής στην ΠΑΕ Παναχαϊκή 2005.

Έχει διατελέσει προπονητής της Εθνικής Ελλάδος κωφών με την οποία συμμετείχε στους Ολυμπιακούς Αγώνες Κωφών στη Μελβούρνη της Αυστραλίας τον Ιανουάριο του 2005 όπου κατέκτησε την 9η θέση. Επίσης επί πολλά χρόνια υπήρξε ενωσιακός προπονητής της Ε.Π.Σ. Αχαΐας. Με την ΕΠΣ Αχαΐας το 2004 κατέκτησε το πανελλήνιο πρωτάθλημα περιφερειών και συμμετείχε για τον ευρωπαϊκό τίτλο στην τελική φάση που έγινε στο Ντέμπρετσεν της Ουγγαρίας.

Τίτλοι
------

* Πρωταθλήματα Ελλάδας : 1972 (ΠΑΟ)
* Φιναλίστ Κυπέλλου Ελλάδας : 1972, 1975 (ΠΑΟ)
* Πρωτάθλημα Ελλάδος Περιφερειών 2004 :(ΕΠΣ Αχαίας)

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* περιοδικό *sportivo west*, Τεύχος 9, Ιούλιος 2007
Συντεταγμένες: 62°56′N 26°02′E﻿ / ﻿62.933°N 26.033°E﻿ / 62.933; 26.033

Η **Κέιτελε** είναι μια λίμνη που βρίσκεται στην κεντρική νότια Φινλανδία. Με έκταση 493,59 τ.χλμ. είναι η 9η μεγαλύτερη λίμνη της Φινλανδίας. Η λίμνη χωρίζεται σε τρεις περιοχές, *Υλά-*, *Κέσκι-*, και *Άλα-Κέιτελε*, εκ των οποίων η *Κέσκι-Κέιτελε* είναι η μεγαλύτερη. Το νερό στην λίμνη είναι καθαρό και σε άριστη κατάσταση. Οι πόλεις *Άνεκοσκι* και *Βίτασαρι* βρίσκονται στις όχθες της Κέιτελε.

Μια ηγετική φυσιογνωμία στη σύγχρονη φινλανδική ζωγραφική ο *Άκσελι Γκάλεν-Κάλελα* δημιούργησε το πρώτο του έργο στην λίμνη Κέιτελε, το καλοκαίρι του 1904. Το τοπίο της λίμνης Κέιτελε είναι η τρίτη και πιο περίτεχνη απεικόνιση της λίμνης και το παρουσίασε στο Ελσίνκι την ίδια χρονιά. Ο πίνακας του έφερε την υπογραφή του στα σουηδικά και στα μετέπειτα χρόνια στα φινλανδικά. Σήμερα ο πίνακας εκτίθεται στην *Εθνική Πινακοθήκη του Λονδίνου*.

Παραπομπές
----------

1. ↑  Keski-Suomen ympäristökeskus Αρχειοθετήθηκε 2007-09-30 στο Wayback Machine. (Φινλανδικά)

Εξωτερικοί σύνδεσμοι
--------------------

* National Gallery, London

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129039150
* LCCN: sh85071869

 |

 |
Ο **μοσάσαυρος**, η σαύρα του ποταμού Μεύση, είναι ένα είδος υδρόβιου ερπετού. Οι Μοσάσυροι ζούσαν πριν από περίπου 85 εκατομμύρια χρόνια, είχαν μήκος 17 μέτρα και ζύγιζαν περίπου 20 τόνους. Ο Μοσάσαυρος είχε ένα γιγάντιο στόμα το οποίο αποτελούταν με ένα πλήθος από κοφτερά δόντια μήκους ενός χεριού. Το μοναδικό μειονέκτημα σύμφωνα με τους αρχαίους που παρουσίαζαν οι Μοσάσαυροι ήταν η χαμηλή ταχύτητα κατά την κίνηση τους μέσα στο νερό όμως, μία νέα έρευνα του πανεπηστημίου Lund στη Σουηδία ήρθε να διαψεύσει αυτήν την θεωρία λέγοντας ότι ο Μοσάσαυρος είχε ένα ουραίο πτερύγιο το οποίο τους διευκόλυνε στο να επιταχύνουν έτσι ώστε να κυνηγήσουν το θήραμα τους επιπροσθέτως διέθετε εξαιρετική όραση για να αντισταθμίσει την κακή όσφρησή του και υψηλό μεταβολικό ρυθμό που υποδηλώνει ότι ήταν ενδόθερμος («θερμόαιμος»), μια προσαρμογή που συναντάται μόνο στους μoσασαύρους

Σκελετός Μοσάσαυρου

Παραπομπές
----------


1. ↑
Ο **Νίκος Φιλανδαράκης** (1 Ιουλίου 1986) είναι Έλληνας αθλητής του στίβου, από την Ιεράπετρα. Αγωνίζεται στα 110μ. εμπόδια και στο μήκος. Το 2005 ήταν 4ος στους πανευρωπαϊκούς αγώνες εφήβων και νεανίδων. Ομάδα του αρχικά ήταν ο ΓΣ Λιβυκός Ιεράπετρας ενώ το 2008 πήρε μεταγραφή για την Ένωση Ατρομήτου Ρεθυμνιακού με τα χρώματα της οποίας αγωνίζεται.

Σε εθνικό επίπεδο
-----------------

Τον Ιανουάριο του 2005 ο αθλητής του Λιβυκού πέτυχε πανελλήνιο ρεκόρ εφήβων με 7,92μ στα 60μ. με εμπόδια στην ημερίδα κλειστού στίβου, που έγινε στην Ιεράπετρα.
Ατομικά του ρεκόρ είναι 7.80μ στο μήκος και 13.90 στα 110μ. με εμπόδια. Την επίδοση εκείνη πέτυχε στις 10 Ιουνίου 2005 στο Πανελλήνιο Πρωτάθλημα ανδρών και γυναικών στο ΟΑΚΑ όπου κατατάχθηκε 3ος με πανελλήνιο ρεκόρ εφήβων. Νωρίτερα, στο πανελλήνιο πρωτάθλημα εφήβων νεανίδων στις 21 Φεβρουαρίου 2004 στην Παιανία , πέτυχε 7.40 στο μήκος.

Το 2006 σε ημερίδα στην Ιεράπετρα πέτυχε 8.09 στα 60 μ. εμπόδια. Στο μήκος, σε ημερίδα τον Ιανουάριο του 2008 στην γενέτειρά του πέτυχε την πρωτιά, με 7,28 μ. στην πρώτη του εμφάνιση με τον ΕΑΡ. Στο πανελλήνιο πρωτάθλημα ανδρών γυναικών του 2010 στην Πάτρα, ο Φιλανδαράκης ήταν 4ος στα 110 μ. με εμπόδια με 14.45.

Σε διεθνές επίπεδο
------------------

Στο Παγκόσμιο πρωτάθλημα εφήβων-νεανίδων του 2004 ο Φιλανδαράκης ήρθε 8ος. Το 2005 κατέλαβε την 4η θέση στους πανευρωπαϊκούς αγώνες εφήβων και νεανίδων στα 110 μ. εμπόδια και στους ίδιους αγώνες ήρθε 10ος στο μήκος. Τον Ιούνιο του 2009 στη Σούπερ Λιγκ που έγινε στη Λεϊρία, ο Φιλανδαράκης πέτυχε 14.19 στα 110μ. με εμπόδια, με αποτέλεσμα η επίδοσή του να δώσει στην Ελλάδα 2 βαθμούς και η χώρα να παραμείνει στην κατηγορία της Σούπερ Λιγκ. .

Παραπομπές
----------

1. ↑  Πανελλήνιο ρεκόρ εφήβων ο Φιλανδαράκης του Λιβυκού ΣΤΗΝ ΠΡΩΤΗ ΗΜΕΡΙΔΑ ΤΗΣ ΧΡΟΝΙΑΣ ΠΟΥ ΕΓΙΝΕ ΣΤΗΝ ΙΕΡΑΠΕΤΡΑ, εφημερίδα Πατρίς, ηλεκτρονική έκδοση, 10-1-2005, ανάκτηση 7-4-2015.
2. ↑  Sport fm, Πανελλήνιο ρεκόρ ο Φιλανδαράκης, 10-6-2005, ανάκτηση 23-6-2011.
3. ↑  in.gr, Ξεχώρισε ο ο Φιλανδαράκης στο μήκος, 20-1-2008, ανάκτηση 23-6-2011.
4. ↑  Αποτελέσματα 1ης ημέρας Πανελληνίου Πρωταθλήματος 2010[*νεκρός σύνδεσμος*], ΣΕΓΑΣ, ανάκτηση 23-6-2011.
5. ↑  Παρέμεινε στη Σούπερ Λιγκ η Ελλάδα[*νεκρός σύνδεσμος*], Sport24, 21-6-2009, ανάκτηση 23-6-2011.
***Ο Μακάβριος Χορός*** είναι πίνακας ζωγραφικής από τον Μπερντ Νότκε. Το αρχικό κομμάτι από το αρχικό πίνακα πλάτους 30 μέτρων (ζωγραφίστηκε στο τέλος του 15ου αιώνα), έχει διατηρηθεί και σήμερα εμφανίζεται στο Ναό του Αγίου Νικολάου στο Τάλιν, πρωτεύουσα της Εσθονίας.

Ανάλυση
-------

Ο Χορός του Θανάτου αποτελεί θέμα που εμφανίζεται συχνά στην ύστερη μεσαιωνική τέχνη και λογοτεχνία. Μία ώθηση για αυτό ήταν η μαύρη πανώλη που ρήμαξε την Ευρώπη στα μέσα του 14ου αιώνα. Τα σκελετικά στοιχεία προσωποποιούν το χορό του θανάτου εναλλάξ στους θνητούς, ως memento mori (υπενθύμιση της ανθρώπινης ευπάθειας). Οι θνητοί κατατάσσονται σε μια ιεραρχία, αρχίζοντας με τον δυνατότερο άνθρωπο του κόσμου – τον πάπα και τους αυτοκράτορες – και τελειώνει με τους αγρότες, τους ανόητους ή το βρέφος.

Ο Μπερντ Νότκε ζωγράφισε αυτό το έργο στο τέλος του 15ου αιώνα, και είναι η συγγραφική επανάληψη ενός Χορού του Θανάτου στην Εκκλησία της Αγίας Μαρίας της Λυβέκκης. Η έκδοση της Λυβέκκης δεν έχει διασωθεί. Το 1701, καθώς ο αρχικός πίνακας ζημιωνόταν όλο και περισσότερο, ο ζωγράφος Άντον Βόρτμαν δημιούργησε ένα αντίγραφο. Το αντίγραφο καταστράφηκε στην πυρκαγιά στο 1942: Εκκλησία της Αγίας Μαρίας. Αυτό ήταν το σχήμα 49, όπου ο χορός ξεκινούσε με ένα φλάουτο που φυσούσε με το θάνατο και τελείωνε ένα βρέφος. Τα έργα του Τάλιν σώζονται μόνο στην αρχή του κομματιού 13 του σχήματος. Είναι άγνωστο πόσες φιγούρες είχε, πόσο μακριά ήταν και ποιος τη παρήγγειλε. Καθώς το έργο του βιβλίου λογαριασμών της εκκλησίας του Αγίου Νικολάου (1465-1520) δεν το αναφέρει, μπορεί να υποτεθεί ότι ήταν δωρεά από λίγους πλούσιους ιδιώτες, μια συντεχνία ή αδελφότητα.

Ο πίνακας αποκαταστάθηκε το 1962-1964 στη Μόσχα από μια ομάδα συντηρητών (Π. Μπαράνοφ, Σ. Γκλομπάτσεβα, Σ. Τίτοφ, Γ. Κάρλσεν) σε σκηνοθεσία της Β. Καράσεβα. 

Ο Χορός του Θανάτου του Νότκε που βρίσκεται στο παρεκκλήσι του Αγίου Αντωνίου, στην Εκκλησία του Αγίου Νικολάου. Είναι πιθανό ότι ο πίνακας αγοράστηκε αρχικά για το εκκλησάκι. Το Εκκλησάκι χτίστηκε το 1486-1493.

Παραπομπές
----------

1. ↑  «The Dance of Death in Tallinn». *Dodedans.com*. 9 Μαρτίου 1944. Ανακτήθηκε στις 26 Νοεμβρίου 2016.
2. ↑  «Danse Macabre | Bernt Notke - Europeana». *Europeana.eu*. Ανακτήθηκε στις 26 Νοεμβρίου 2016.
3. 1 2 3  Anu Mänd, Bernt Notke. Uuenduste ja traditsioonide vahel, näituse kataloog, Eesti Kunstimuuseum, 2010
Η **Λάνι Μπάρμπι** (*Lanny Barbie*, 29 Αυγούστου 1981) είναι Καναδή πορνογραφική ηθοποιός και μοντέλο.

Βιογραφία
---------

Η Λάνι γεννήθηκε στη πόλη Μόντρεαλ της επαρχίας του Κεμπέκ. Ξεκίνησε να εμφανίζεται σε πορνογραφικές ταινίες από την ηλικία των 18 ετών. Έχει ύψος 1,68 μ. καστανά μαλιά και πράσινα μάτια. Το Μάρτιο του 2005 παντρεύτηκε τον, επίσης πορνοστάρ, Τζούλιαν Αντρέτι. Η ετεροθαλής αδερφή της είναι πρώην πορνοστάρ (αποσύρθηκε το 2004) και χρησιμοποιούσε το ψευδώνυμο *Κίμπερλι Φράνκλιν*. Έχει φανατικό κοινό που την ακολουθεί κυρίως μέσω του διαδικτύου. 

Έχει εμφανιστεί σε εξώφυλλα πολλών δημοφιλών ανδρικών περιοδικών, μεταξύ των οποίων τα Hustler, Club και Penthouse, στο οποίο υπήρξε και "Pet of the Month" τον Ιούνιο του 2003. Τον Απρίλιο του 2005 υπέγραψε αποκλειστικό συμβόλαιο συνεργασίας (διάρκειας πολλών ετών) με την εταιρεία Vivid και έτσι έγινε το πρώτο "κορίτσι της Vivid" από το Μόντρεαλ. Υπήρξε επίσης φιναλίστ στα πρώτα βραβεία F.A.M.E. (Fans of Adult Media Entertainment). Μεταξύ των κατηγοριών στις οποίες ήταν υποψήφια ήταν αυτές για την "Αγαπημένη Ηθοποιό" και το "Καλύτερο Σώμα".

Από το 2001 μέχρι και σήμερα έχει εμφανιστεί σε περισσότερες από 65 ταινίες ενώ συμμετέχει σε ιδιαίτερα σκληρές σκηνές που περιλαμβάνουν πρωκτικό και ομαδικό σεξ, διπλή διείσδυση και λεσβιακό έρωτα.

Επιλεγμένη Φιλμογραφία
----------------------

* Meet the Twins (2006)
* Sex on the Beach (2006)
* Sinfully Sexy (2005)
* Groupie (2005)
* Circus (2005)
* Hustler Centerfolds 4 (2005)
* Lanny's Summer Daze (2005)
* Nameless (2005)
* Addicted to Sex (2004)
* Eye Candy (2004)
* Ladies in Lust (2004)
* Underdressed and Oversexed (2004)
* World Sex Tour 24: Canada (2001)

Άλλα Στοιχεία
-------------

* Τατουάζ: Λουλούδι, στον αριστερό γοφό και στο δεξιό μπράτσο
* Σκουλαρίκι: Στην κλειτορίδα και στον αφαλό
* Μότο: «*I like boys and girls for sex. The most important thing is that they can keep up with me!*»

Εξωτερικοί Σύνδεσμοι
--------------------

* Η Λάνι στην IAFD (Internet Adult Film Database)
* H Λάνι στην AFDb (AdultFilm DataBase)

Παραπομπές
----------

1. ↑  (Αγγλικά) *Internet Movie Database*. nm1131875. Ανακτήθηκε στις 10  Ιανουαρίου 2016.
2. ↑  (Αγγλικά) *Internet Movie Database*.
Ο **Μοσέ Κατσάβ** (γενν. στις 5 Δεκεμβρίου 1945) είναι πολιτικός του Ισραήλ. Γεννήθηκε στο Γιαζντ, του Ιράν και ήταν Πρόεδρος από το 2000 μέχρι το 2007. Εξελέγη Πρόεδρος με 63 ψήφους έναντι 57 για το Σιμόν Πέρες από την Κνεσέτ στις 31 Ιουλίου 2000 και ορκίστηκε την 1η Αυγούστου. Είναι ο πρώτος Πρόεδρος του Ισραήλ που ανέλαβε για 7ετία και ο πρώτος από το Λικούντ. Σε αυτόν ανήκει η ιδέα του Τείχους για τους Παλαιστινίους, με σκοπό να μη συμβαίνουν βομβιστικές επιθέσεις αυτοκτονίας. Είναι παντρεμένος με την Gila Katsav.

Σκάνδαλο και καταδίκη
---------------------

Ο Κατσάβ ανακρίθηκε στις 23 Αυγούστου 2006 από την αστυνομία για πρώτη φορά σχετικά με κατηγορίες σε βάρος του για σεξουαλική παρενόχληση. Η αστυνομία έκανε έφοδο στο σπίτι του την προηγούμενη ημέρα και κατάσχεσε έγγραφα και ηλεκτρονικούς υπολογιστές. Toν Οκτώβριο του 2006 η αστυνομία ανακοίνωσε ότι η σχετική τρίμηνη προανάκριση έδειξε πως εναντίον του Κατσάβ πρέπει να ασκηθεί δίωξη για βιασμό, σεξουαλική επίθεση και άλλα εγκλήματα εναντίον γυναικών υφισταμένων του.

Πρόκειται για τις πιο σοβαρές κατηγορίες που έχουν ποτέ διατυπωθεί εναντίον εν ενεργεία ανώτατου αξιωματούχου στο Ισραήλ. Η ανακοίνωση της Αστυνομίας έγινε μετά την ολοκλήρωση της προανάκρισης που ξεκίνησε μετά την κατάθεση μηνύσεων εκ μέρους γυναικών που στο παρελθόν είχαν εργαστεί στο γραφείο του Κατσάβ. Στις 23 Ιανουαρίου 2007 ασκήθηκε ποινική δίωξη εναντίον του, με αποτέλεσμα να θέσει εαυτόν σε διαθεσιμότητα για τρεις μήνες και τελικά να παραιτηθεί πριν την λήξη της θητείας του, τον Ιούλιο του 2007. Τα καθήκοντά του ανέλαβε η Πρόεδρος της Βουλής, Ντάλια Ιτσίκ. Η δίκη του για την υπόθεση βιασμού ξεκίνησε στις 14 Μαΐου του 2009.

Στις 22 Μαρτίου 2011 ο Κατσάβ καταδικάστηκε από ισραηλινό δικαστήριο σε επταετή κάθειρξη για βιασμό και άλλα σεξουαλικά εγκλήματα.

Ο Μοσέ Κατσάβ αποφυλακίστηκε με περιοριστικούς όρους στις 21 Δεκεμβρίου 2016, αφού είχε εκτίσει πέντε έτη κάθειρξης.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2 3 4 5  «חה"כ משה קצב». Κνέσετ.
3. ↑  (Αγγλικά) *SNAC*. w61c4rqz. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
5. ↑  (Κινεζικά) Ministry of Education of the People's Republic of China. www.moe.gov.cn/s78/A22/xwb\_left/moe\_829/tnull\_44386.html. Ανακτήθηκε στις 11  Απριλίου 2019.
6. ↑  in.gr[*νεκρός σύνδεσμος*], Ξεκίνησε η δίκη του πρώην προέδρου του Ισραήλ Μοσέ Κατσάβ, 14 Μαΐου 2009.

Εξωτερικοί σύνδεσμοι
--------------------

* Προφίλ του πολιτικού στο BBC
* Katsav to be charged with rape - YnetNews
* The Katsav Affair: The Legal Facts

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 46328613
* LCCN: no92022276
* ISNI: 0000 0000 7874 0448
* GND: 130466247
* BNF: cb165850717 (data)
* NKC: js20061020020

 |

 |
Αυτό το λήμμα αφορά την πόλη.  Για την Περιοχή (ή Επαρχία), δείτε: Περιοχή Μπαμπάτι.  
Συντεταγμένες: 4°13′S 35°45′E﻿ / ﻿4.217°S 35.750°E﻿ / -4.217; 35.750

| Μπαμπάτι*(Babati)* |
| --- |
| Τοπική ονομασία | *Babati Mjini* |
| **Πόλη** |
| Χάρτης της Τανζανίας (σε ανοικτό γκρι) όπου φαίνονται:α. η Περιφέρεια Μανυάρα (σε ανοικτό πράσινο) καιβ. η Περιοχή Μπαμπάτι (σε σκούρο πράσινο). |
| Χάρτης της Περιφέρειας Μανυάρα. Σε κόκκινο διακρίνεται η Περιοχή Μπαμπάτι. |
| Χώρα | Τανζανία ! Τανζανία |
| Περιφέρεια | Μανυάρα |
| Περιοχή | Μπαμπάτι |
| Έκταση Πόλης | 471,33 km²  |
| Πληθυσμός Πόλης | 93.108 [26-08-2012] |
| Πληθυσμιακή Κάλυψη Πόλης | 197,5 κάτοικοι / km² [26-08-2012] |
| Διαδικτυακή Διεύθυνση Πόλης | www.babatitc.go.tz |
| e-mail Διεύθυνση Πόλης | info@babati.go.tz |
|

Το **Μπαμπάτι** (Αγγλικά *Babati*, Σουαχίλι *Babati Mjini*), είναι μια μικρή πόλη στην Περιοχή Μπαμπάτι στην Περιφέρεια Μανυάρα της Τανζανίας. Είναι η διοικητική πρωτεύουσα της περιοχής και επίσης, η διοικητική πρωτεύουσα της Περιφέρειας Μανυάρα.

Αφότου ιδρύθηκε το 1985 η Περιοχή Μπαμπάτι, η πόλη Μπαμπάτι, αναπτύχθηκε από ένα απλό χωριό. Το νέο καθεστώς, ώθησε την πόλη σε ταχεία ανάπτυξη. Η πόλη βρίσκεται στο τέλος του Εθνικού Πάρκου Ταρανγκίρε *(Tarangire National Park)* και στη βάση της Λίμνης Μπαμπάτι *(Lake Babati)*, η οποία βρίσκεται κάτωθεν του  Όρους Κουάραα *(Mt. Kwaraa)* (2.145 μέτρα από την επιφάνεια της θάλασσας).

Ιστορία
-------

Αναφορικά με την ονομασία της πόλης, λέγεται η παρακάτω ιστορία: Κατά την εποχή της Γερμανικής Ανατολικής Αφρικής, η ονομασία της πόλης, προήλθε από την παρανόηση ενός αγοριού της φυλής *Gorowa* με τον Γερμανό επόπτη οδικών έργων. Πιο συγκεκριμένα, το αγόρι δεν κατάλαβε την ερώτηση που του απηύθυνε ο Γερμανός, σχετικά με την ονομασία της τοποθεσίας. Έδειξε έναν μεγαλύτερο άντρα και του είπε: «Μπάμπα τι», που στην γλώσσα του σημαίνει: «αυτός είναι ο μπαμπάς μου». Ο Γερμανός λοιπόν, σημείωσε από κάτω, την ονομασία «Μπαμπάτι», όπως ο ίδιος νόμισε ότι αυτή ήταν η ονομασία της περιοχής.

Εικόνες
-------

* Όρος Κουαχάρα (Mt Kwahara).Όρος Κουαχάρα *(Mt Kwahara)*.
* Η Λίμνη Μπαμπάτι.Η Λίμνη Μπαμπάτι.
* Θέα της Λίμνης Μπαμπάτι, από την πλαγιά του Όρους Κουαχάρα (Mt Kwahara). Στο βάθος το Όρος Χάνανγκ (Mt Hanang).Θέα της Λίμνης Μπαμπάτι, από την πλαγιά του Όρους Κουαχάρα *(Mt Kwahara)*. Στο βάθος το Όρος Χάνανγκ *(Mt Hanang)*.
* Θέα της Λίμνης Μπαμπάτι, από την οδό Κοντόα (Kondoa Road).Θέα της Λίμνης Μπαμπάτι, από την οδό Κοντόα *(Kondoa Road)*.

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Μανυάρα
* Περιοχή Μπαμπάτι

Παραπομπές
----------

1. 1 2 3  Thomas Brinkhoff (20 Ιουλίου 2013). «Babati Town». city population. Αρχειοθετήθηκε από το πρωτότυπο στις 4 Μαΐου 2015. Ανακτήθηκε στις 26 Ιουνίου 2015.
2. ↑  «Babati: A town with intriguing history». Αρχειοθετήθηκε από το πρωτότυπο στις 7 Ιανουαρίου 2014. Ανακτήθηκε στις 26 Ιουνίου 2016.
3. ↑  «Babati: A town with intriguing history». Αρχειοθετήθηκε από το πρωτότυπο στις 7 Ιανουαρίου 2014. Ανακτήθηκε στις 26 Ιουνίου 2016.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 243836403

 |

 |
**Λάμπτον**

**Τοποθεσία του Λάμπτον στον χάρτη του Μείζονος Λονδίνου**

Το **Λάμπτον** είναι μια μικρή περιοχή η οποία βρίσκεται κοντά στον Μεγάλο Δυτικό Αυτοκινητόδρομο στο Χάουνσλοου, μεταξύ του Χάουνσλοου και του Χίστον. Η ονομασία του προέρχεται από παλαιά αγγλική λέξη η οποία σήμαινε 'αγρόκτημα εκτροφής αμνοεριφίων'.[1]

Η περιοχή του Λάμπτον αποτελούσε ιδιοκτησία των Μπούλστροουντς (λόρδων του αρχοντικού του Χάουνσλοου) από τον 18ο αιώνα κι έπειτα. Τα σχέδιά τους για την ανέγερση μεγάλων χώρων στέγασης κατά μήκος του *Lampton Road* το 1881 απέτυχαν, κι ως εκ τούτου η περιοχή παρέμεινε μια μικρή, κατά κύριο λόγο αγροτική κωμόπολη έως τα τέλη του 19ου αιώνα.[2] Η περιοχή οικοδομήθηκε σε μεγάλο βαθμό ως αποτέλεσμα της επέκτασης αυτού που είναι σήμερα γνωστό ως *Piccadilly Line* μέχρι το Χάουνσλοου.[3]

Η περιοχή έχει δώσει το όνομά της στην Σχολή Λάμπτον και στο Πάρκο Λάμπτον.[4]

Παραπομπές
----------

1. ↑  Willey, Russ. *Chambers London Gazetter*, p. 285
2. ↑  Willey, Russ. *Chambers London Gazetter*, p. 285
3. ↑  Willey, Russ. *Chambers London Gazetter*, p. 285
4. ↑  Willey, Russ. *Chambers London Gazetter*, p. 285
**Μεσοπαράλληλη ευθεία** ή απλά **μεσοπαράλληλη** δύο παράλληλων ευθειών στην ευκλείδεια γεωμετρία είναι η μεσοκάθετη της απόστασης των δύο παραλλήλων αυτών ευθειών και είναι παράλληλη με τις δύο αυτές παράλληλες ευθείες

Η μεσοπαράλληλη ως γεωμετρικός τόπος
------------------------------------

Η μεσοπαράλληλη δύο παράλληλων ευθειών αποτελείται από τα σημεία που ισαπέχουν από τις δύο ευθείες.
Η μεσοπαράλληλη δύο παράλληλων ευθειών είναι ο γεωμετρικός τόπος των σημείων που ισαπέχουν από τις δύο ευθείες.

*Απόδειξη*: Έστω ε1, ε2 δύο παράλληλες ευθείες και μ παράλληλη ευθεία που διέρχεται από τα μέσα των τμημάτων με άκρα στις ε1, ε2. Ας είναι Σ ένα σημείο που ισαπέχει από τις ε1, ε2. Αν Κ, Λ είναι τα αντίστοιχα ίχνη του, τότε το ΚΛ είναι τμήμα με άκρα στις δύο παράλληλες και Σ είναι το μέσο του. Έτσι το Σ θα ανήκει στην μ.

Αντίστροφα, ας είναι Σ' ένα τυχαίο σημείο της μ. Θα είναι μέσο κάθε τμήματος με άκρα στις ε1, ε2 που να διέρχεται από αυτό. Θα είναι λοιπόν μέσο και του κάθετου τμήματος Κ'Λ' που διέρχεται από το Σ'. Δηλαδή θα ισαπέχει από τις ε1, ε2.

|  |  |  |  |
| --- | --- | --- | --- |
| 

| π • σ • ε
Γεωμετρικοί τόποι στην ευκλείδεια γεωμετρία |
| --- |
|  |
| 
* Διχοτόμος γωνίας
* Κύκλος
* Μεσοκάθετη ευθύγραμμου τμήματος
* Μεσοπαράλληλη ευθεία
 |

 |
Ο **Μπαμπούλας**, Μπάμπουλας ή Βάβουρας ή Μπούγαρος, είναι πλάσμα, δαίμονας ή καλικάντζαρος, της λαϊκής φαντασίας και παράδοσης στην Ελλάδα, φόβητρο για τα παιδιά. Στα αγγλικά μεταφράζεται ως bogeyman.

Ταυτίζεται με τον Βυζαντινό Βαβούτσικο που είχε τη μορφή γέρου και χρησιμοπούνταν επίσης σαν φόβητρο των παιδιών. Κατά την παράδοση ο Μπαμπούλας βγαίνει πάντα το βράδυ και παίρνει τα παιδιά που δεν κάθονται ήσυχα και δεν ακούνε τους γονείς τους. Όταν τα παιδιά, το βράδυ, δεν κάθονται ήσυχα ή δεν κοιμούνται τους λένε : "κάτσε ήσυχα έρχεται ο μπαμπούλας να σε πάρει" ή "Φάε όλο το φαϊ σου γιατί θα έλθει ο μπαμπούλας να σε πάρει!" κτλ. Η μορφή του δεν είναι μία αλλά παίρνει όποια μορφή, τρομακτική πάντα, πλάθει η λαϊκή φαντασία.

Παραπομπές
----------

1. ↑  Νικόλαος Πολίτης, *Μελέται επί του βίου των νεωτέρων Ελλήνων, Τυπογραφείο Σακελλαρίου 1904.*
2. ↑  Φαίδων Κουκουλής, Βυζαντινών βίος και πολιτισμός, τεύχος 1 1948
3. ↑  Φιλιώ Χαϊδεμένου, Τρεις αιώνες, μια ζωη: γιαγιά Φιλιώ, η Μικρασιάτισσα, Εκδοτικός Οργανισμός Λιβάνη, 2005
Ένας μεσοκυκλώνας (mesocyclone), όπως φαίνεται σε εικόνες ραντάρ.
Ένας **μεσοκυκλώνας** είναι μια μεγάλη δίνη αέρα, με διάμετρο 2 έως 10 χιλιομέτρων (η μεσοκλίμακα της μετεωρολογίας), μέσα σε μια συναγωγική θύελλα. 
Δηλαδή, είναι αέρας που ανεβαίνει και περιστρέφεται γύρω από έναν κατακόρυφο άξονα, συνήθως στην ίδια κατεύθυνση με τα συστήματα χαμηλής πίεσης σε ένα δοθέν ημισφαίριο. Είναι συχνότερα κυκλωνικοί, δηλαδή σχετίζονται με μια τοπική περιοχή χαμηλής πίεσης μέσα σε μια ισχυρή καταιγίδα. Τέτοιες καταιγίδες μπορούν να δημιουργήσουν ισχυρούς επιφανειακούς ανέμους και έντονο χαλάζι. Οι μεσοκυκλώνες συχνά συμβαίνουν μαζί με τα σφοδρά ανοδικά ρεύματα αέρα στις καταιγίδες - υπερκύτταρα, όπου μπορεί να σχηματιστούν σίφωνες.

Οι μεσοκυκλώνες συνήθως είναι σχετικά μικρού μεγέθους· βρίσκονται μεταξύ της συνοπτικής κλίμακας (εκατοντάδες χιλιόμετρα) και της μικρής κλίμακας (εκατοντάδες μέτρα). Αν ο στροβιλισμός τους επεκταθεί ως το έδαφος, τότε το κάτω μέρος του μεσοκυκλώνα καταγράφεται ως σίφωνας.

Παραπομπές
----------

1. ↑  «American Meteorological Society Glossary - Mesocyclone». www.allenpress.com Allen Press Inc. 2000–2006. Αρχειοθετήθηκε από το πρωτότυπο στις 9 Ιουλίου 2006. Ανακτήθηκε στις 7 Δεκεμβρίου 2006.
Το **Μεσογειακό Φεστιβάλ Νέων Κινηματογραφιστών Λάρισας** είναι διεθνές κινηματογραφικό φεστιβάλ για νέους κινηματογραφιστές ηλικίας 22-29 ετών. Διεξάγεται κάθε χρόνο, από το 1992, στη Λάρισα και οργανώνεται από το Δήμο Λαρισαίων, υποστηριζόμενο παράλληλα από το Υπουργείο Πολιτισμού, τη Γενική Γραμματεία Νέας Γενιάς και την ΕΡΤ. Φιλοξενεί ταινίες μικρού μήκους και περιλαμβάνει δύο διαφορετικά διαγωνιστικά τμήματα, το «Διεθνές» και το «Μεσογειακό». Απονέμονται τα βραβεία του Χρυσού, Αργυρού ή Χάλκινου Ίππου.

Εξωτερικοί σύνδεσμοι
--------------------

* Πληροφορίες στo Cinemainfo για το 17ο Μεσογειακό Φεστιβάλ
* Σχετική αναφορά στην ιστοσελίδα του Δήμου Λαρισαίων
* Άρθρο για 18ο Μεσογειακό Φεστιβάλ Νέων Κινηματογραφιστών Λάρισας από την Εφημερίδα Ελευθερία
Ο **Λάντο Β΄'*,* Lando II**, ο λεγόμενος *Cyruttu*, (άκμασε 859 - 861)από τον Οίκο των Λαντουλφιδών, ήταν κόμης της Κάπουα για λίγο, για έξι μήνες, το 861. Ήταν ο μεγαλύτερος γιος και διάδοχος του Λάντο Α΄ κόμη της Κάπουα και της Αλοάρας.

Βιογραφία
---------

Τον Μάιο του 859 μία τεράστια κοινή εκστρατεία του Σαλέρνο, της Νάπολης, του Αμάλφι και της Σουεσόλα βάδισε εναντίον της Κάπουα. Ο Λάντο Α΄ ήταν παράλυτος εκείνη την εποχή και ο γιος του Λάντο Β΄ πήρε τα όπλα, για να υπερασπιστεί την πόλη. Νίκησε τις δυνάμεις, που στάλθηκαν εναντίον του με επικεφαλής τον Καίσαρα και τον Γρηγόριο, γιους του Σέργιου Α΄ δούκα της Νάπολης, στη γέφυρα του Τεοντεμόντο, επάνω από το Βολτούρνο. Ο Καίσαρας αιχμαλωτίστηκε και οδηγήθηκε πίσω στην Κάπουα με θρίαμβο. Ο Έρχεμπερτ τοποθετεί τη μάχη στις 8 Μαΐου, την ημέρα του Αρχαγγέλου Μιχαήλ, του οποίου η λατρεία ήταν δημοφιλής στους Λομβαρδούς. Ως εκ τούτου, ήταν σημαντικό για τον Έρχεμπερτ (έναν Λομβαρδό), ότι ο Λομβαρδός Λάντο Β΄ πρέπει να νικήσει έναν -σε μεγάλο βαθμό Βυζαντινό- στρατό μία τέτοια ημέρα.

Ο Λάντο Β΄ διαδέχτηκε τον πατέρα του όταν εκείνος απεβίωσε, αλλά τον έδιωξε λίγο αργότερα ο θείος του Πάντο. Ο Λάντο Β΄ αποζημιώθηκε με το Καϊάτσο, αλλά ήθελε να αποκατασταθεί στην κομητεία. Νυμφεύτηκε μία ανιψιά του Αθανασίου δούκα της Νάπολης, αλλά -παρά το ότι είχε αυτόν ως σύμμαχο- δεν ξαναπήρε τον θρόνο.

Πηγές
-----

* Erchempert. *Historia Langabardorvm Beneventarnorvm* στη Λατινική Βιβλιοθήκη .
* Caravale, Mario (επιμ.). *Dizionario Biografico degli Italiani: LXIII Labroca – Laterza*. Ρώμη, 2004.
Στην ελληνική μυθολογία με το συλλογικό όνομα **Λημνιάδες** ήταν γνωστές οι γυναίκες της νήσου Λήμνου οι οποίες, σύμφωνα με την παράδοση, παραμέλησαν τη λατρεία της Αφροδίτης. Η θεά τις εκδικήθηκε κάνοντάς τες να μυρίζουν τόσο άσχημα, ώστε οι σύζυγοί τους τις εγκατέλειψαν και πήραν παλλακίδες από τη Θράκη. Οι Λημνιάδες τότε τους εκδικήθηκαν με τη σειρά τους σκοτώνοντας όλους τους άνδρες της νήσου, ακόμα και τον βασιλιά, και έκαναν βασίλισσά τους την Υψιπύλη. Ως βασίλισσα, η Υψιπύλη επέτρεψε στις Λημνιάδες να αποκτήσουν παιδιά από τους Αργοναύτες, όταν καιρό αργότερα πέρασαν από εκεί κατά τη διάρκεια της εκστρατείας τους.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Με την ονομασία **Κύκλος της Πίζας** έχει μείνει στην ιστορία ομάδα ανθρώπων που συγκεντρώθηκαν γύρω από τον Μητροπολίτη Ουγγροβλαχίας Ιγνάτιο κατά τον 19ο αιώνα.

Κύκλος της Πίζας
----------------

Το 1815 εγκαταστάθηκε στην Πίζα της Ιταλίας υπό την προστασία του δούκα της Τοσκάνης ο Μητροπολίτης Ουγγροβλαχίας Ιγνάτιος, ο οποίος ήταν πρόεδρος της Φιλόμουσου Εταιρείας και είχε ενεργή συμμετοχή στα πολιτικά δρώμενα της Ελλάδας. Το 1819 στο σπίτι του εγκαταστάθηκε ο Αλέξανδρος Μαυροκορδάτος μαζί με τον ηγεμόνα της Βλαχίας, Ιωάννη Καρατζά και τον γιό του, Κωνσταντίνο Καρατζά. Στην Πίζα μετέβη ο Αθανάσιος Τσακάλωφ και ο Αναγνωστόπουλος για να μυήσουν στην Φιλική Εταιρεία τον Ιγνάτιο και τον Μαυροκορδάτο. Εκεί παρέμεινε ο Παναγιώτης Αναγνωστόπουλος για ένα χρόνο. Μέλη του ίδιου κύκλου ήταν επίσης ο Γκαλίνα, ο Γεώργιος Σέκερης, οι Ανδρέας και Νικόλαος Λουριώτης, ο Γεώργιος Πραΐδης.

Ο Ιγνάτιος αλληλογραφούσε τακτικά με όλους τους Έλληνες λόγιους της εποχής (Κοραή, Χριστόπουλο κ.α.) ενώ ο Μαυροκορδάτος ήρθε σε επαφή με τον Άγγλο ποιητή Σέλλεϋ.Τα μέλη αυτού του κύκλου ήταν αντίθετα ως προς την τοποθέτηση στην αρχηγία του Αλέξανδρου Υψηλάντη. Από εκεί προσπάθησαν να αναμιχθούν στα εσωτερικά της Φιλικής Εταιρείας λαμβάνοντας θέσεις δίπλα στον Υψηλάντη. Σταθερή αλληλογραφία διατηρούσαν και με τον Ιωάννη Παπαδιαμαντόπουλο. Με την έκρηξη της επανάστασης ναύλωσαν πλοίο και μετέβησαν στην Ελλάδα.

Ύστερα από την μετάβαση των μελών στην Ελλάδα, η ομάδα σταδιακά διασπάστηκε.

Πηγές
-----

1. 1 2  Παπαγιώργης Κωστής, *Τα Καπάκια*, εκδόσεις Καστανιώτη, Αθήνα 2003, σελ.34 - 35
2. 1 2  Παπαγιώργης Κωστής, *Τα Καπάκια*, εκδόσεις Καστανιώτη, Αθήνα 2003, σελ.38
3. 1 2  Παπαγιώργης Κωστής, *Τα Καπάκια*, εκδόσεις Καστανιώτη, Αθήνα 2003, σελ.48
Ο **Μίλοραντ Ντράσκοβιτς** (*σερβικά : Милорад Драшковић*) (Πόλομ 10 Απριλίου 1873- Ντελνίς 21 Ιουλίου 1921) ήταν υπουργός του Βασιλείου της Σερβίας μέλος του Δημοκρατικού Κόμματος.

Βιογραφία
---------

Αποφοίτησε από τη νομική σχολή το 1894 και άσκησε την δικηγορία. Μετά από αυτό πήγε στην Ελβετία και τη Γαλλία , όπου εξειδικεύτηκε στα γαλακτοκομικά. Το 1899 ως μέλος του ανεξάρτητου Ριζοσπαστικού κόμματος εκδιώχθηκε από τη Σερβία όπου επέστρεψε το 1900. Εγκαταστάθηκε στο Σμεντέρεβο όπου άνοιξε βιοτεχνία γαλακτοκομικών προϊόντων. 

Το 1905 έγινε υπουργός εθνικής οικονομίας, και το 1908 αναγκάστηκε να κλείσει την επιχείρηση του με τα γαλακτοκομικά προϊόντα και μετακόμισε στο Βελιγράδι, όπου έγινε διευθυντής της Τράπεζας εξαγωγών. Το 1914 έγινε Υπουργός δημοσίων έργων και μεταφορών, και κατά τη διάρκεια της υποχώρησης από την Αλβανία υπηρέτησε ως υπουργός άμυνας. Το 1920 συμμετείχε εκ μέρους της Σερβίας στις συνομιλίες στο Παρίσι για το θέμα των πολεμικών επανορθώσεων .

Ενώ ήταν ενεργεία υπουργός εσωτερικών δολοφονήθηκε από τον Αλί Αλίγιαγκιτς (Ali Alijagić). Ο λόγος για την δολοφονία του Μίλοραντ Ντράσκοβιτς ήταν η υιοθέτηση εκ μέρους του του νόμου για την προστασία της δημόσιας ασφάλειας και της τάξης στη χώρα.

Παιδιά του ήταν οι Ράντογιε, Μπόγιαν, Μίλοραντ και ο Σλόμπονταν.

Παραπομπές
----------

1. ↑  Dalibor Brozović, Tomislav Ladan: «Hrvatska enciklopedija» (Κροατικά) Ινστιτούτο Λεξικογραφίας «Μίροσλαβ Κρλέζα». 1999. 16197. ISBN-13 978-953-6036-31-8. ISBN-10 953-6036-31-2.
2. ↑  Политика бр. 4758: „Последње Драшковићеве речи"[*νεκρός σύνδεσμος*], стр. 1, 24/7/1921
3. 1 2  Данас: „Демократа извучен из заборава", Томислав Стевановић, приступљено децембар 2012
4. ↑  Политика бр. 4755: „Драшковић убијен"[*νεκρός σύνδεσμος*], стр. 3, 21.7.2013
5. ↑  Политика бр 4757. „Погреб г. Драшковића"[*νεκρός σύνδεσμος*], стр. 3, 23.7.1921, приступ 2.7.2013

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 40918221
* LCCN: n88031780
* ISNI: 0000 0000 8444 4987

 |

 |
Η **Μαουγκοζάτα Φορνάλσκα** (πολωνικά: Małgorzata Fornalska, ψευδώνυμο: *Jasia* [Γιάσια]) (8 Ιουνίου 1902 – 26 Ιουλίου 1944) ήταν Πολωνή κομμουνίστρια ακτιβίστρια και αντιναζιστική μαχήτρια της αντίστασης.

Βιογραφία
---------

Η Φορνάλσκα γεννήθηκε στο Φαϊσουαβίτσε από οικογένεια κομμουνιστών ακτιβιστών. Από το 1918, ήταν μέλος της Σοσιαλδημοκρατίας του Βασιλείου της Πολωνίας και της Λιθουανίας και του Ρωσικού Κομμουνιστικού Κόμματος (μπολσεβίκοι), καθώς και του Κομμουνιστικού Κόμματος Πολωνίας. Από τον Ιούλιο έως τον Δεκέμβριο του 1918 εργάστηκε σε ορφανοτροφεία στο Σαράτοφ και στο Πετρόφσκ.

Τον Ιανουάριο του 1920, η Φορνάλσκα επέστρεψε στην Πολωνία και εργάστηκε για την Προσωρινή Πολωνική Επαναστατική Επιτροπή μαζί με τον αδελφό της, Αλεξάντερ. Αργότερα, σπούδασε στο Κομμουνιστικό Πανεπιστήμιο Γιάκοβ Σβερντλόφ και στο Διεθνές Πανεπιστήμιο Λένιν στη Μόσχα.

Η Φορνάλσκα συνελήφθη και φυλακίστηκε πολλές φορές για την κομμουνιστική της δράση στην Πολωνία τη δεκαετία του 1930. Αφού αποφυλακίστηκε το 1939, πήγε στη Σοβιετική Ένωση, όπου εργάστηκε με άλλους εξόριστους Πολωνούς κομμουνιστές. Την άνοιξη του 1942 ρίφθηκε με αλεξίπτωτο στην Πολωνία, την οποία κατείχε τότε η Ναζιστική Γερμανία, προκειμένου να οργανώσει την κομμουνιστική αντίσταση ενάντια στην κατοχή. Εκλέχτηκε στην Κεντρική Επιτροπή του νεοσύστατου Πολωνικού Εργατικού Κόμματος και εργάστηκε ως συντάκτρια της εφημερίδας του κόμματος, *Trybuna Wolności*.

Στις 14 Νοεμβρίου 1943, η Φορνάλσκα συνελήφθη από την Γκεστάπο και φυλακίστηκε στη φυλακή Σερβία. Εκτελέστηκε από τους Γερμανούς στα ερείπια του Γκέτο της Βαρσοβίας στις 26 Ιουλίου 1944.

Μετά θάνατον, η Φορνάλσκα τιμήθηκε με το Τάγμα του Σταυρού του Γκρούνβαλντ, 1ης τάξης, το 1948.

Παραπομπές
----------

1. ↑  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
2. ↑  psb.5780.1.
3. ↑  Jerzy Eisler, *Siedmiu wspaniałych. Poczet pierwszych sekretarzy KC PZPR*, σελ. 55. Wydawnictwo Czerwone i Czarne, Βαρσοβία 2014, (ISBN 978-83-7700-042-7).
4. ↑  Michałowska-Walkiewicz, Eva. «Małgorzata Fornalska - Z listy osób wyklętych». *Dziennik Polonijny*. Ανακτήθηκε στις 27 Φεβρουαρίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 32151778197618130007
* GND: 1160892482

 |

 |
Ο **Φλάβιος Μπάουτο**, λατιν.: *Flavius Bauto*, (απεβ. π. το 385) ήταν εκλατινισμένος Φράγκος, που υπηρέτησε ως *μάγιστρος του στρατού* (magister militum) της Ρωμαϊκής Αυτοκρατορίας και αυτοκρατορικός σύμβουλος υπό τον Βαλεντιανιανό Β΄.

Βιογραφία
---------

Όταν ο σφετεριστής Μάγνος Μάξιμος εισέβαλε στην Ιταλία σε μια προσπάθεια να αντικαταστήσει τον Βαλεντινιανό Β΄, ο Μπάουτo ηγήθηκε της στρατιωτικής άμυνας εναντίον του.  Σύμφωνα με τον Αμβρόσιο επίσκοπο Μεδιολάνου, ο Μάξιμος κατηγόρησε τον Μπάουτο ότι του επιτέθηκε με βάρβαρα στρατεύματα και ότι σκόπευε να θέσει ως αυτοκράτορα-μαριονέτα τον Βαλεντινιανό Β' για να αποκτήσει την εξουσία.  Ως προς τη θρησκεία, ο Μπάουτo ήταν πιθανότατα χριστιανός.  Αυτός και ο Ρουμόριδος, ο οποίος ήταν ειδωλολάτρης, ήταν παρόντες πριν από τον Βαλεντινιανό Β', όταν ο Αμβρόσιος έπεισε επιτυχώς τον Αυτοκράτορα ενάντια στην πρόταση του Κόιντου Αυρήλιου Σύμμαχου να αποκαταστήσει τον παγανιστικό Βωμό της Νίκης, ο οποίος είχε αφαιρεθεί νωρίτερα από τη Σύγκλητο της Ρώμης. Στη συνέχεια, οι δύο άνδρες συμφώνησαν με την απόφαση του Βαλεντινιανού Β'. 

Έγινε ύπατος το 385, αλλά απεβίωσε αμέσως μετά, πιθανότατα από φυσικά αίτια. Στη συνέχεια, η κόρη του Αιλία Ευδοξία διέμενε στο σπίτι ενός γιου του Προμότου, ενός νέμεση του Ρουφίνου, και αργότερα παντρεύτηκε τον Αυτοκράτορα Αρκάδιο το 395. Έτσι η Ευδοξία έγινε μια από τις ισχυρότερες αυτοκράτειρες της περιόδου. Στο στρατιωτικό του αξίωμα τον διαδέχθηκε ο Αρβογάστης, ο οποίος επηρέασε τον Βαλεντινιανό Β'· ο Ιωάννης της Αντιόχειας αναφέρει ότι ο Αρβογάστης ήταν γιος του Μπάουτο.

Σημειώσεις
----------

1. ↑  *PLRE* I p. 159
2. ↑  Ambrose, *Epistolae* 24
3. ↑  Cameron, Alan (2010). *The Last Pagans of Rome*. Oxford University Press. σελ. 85–86.
4. ↑  Ambrose, *Epistolae* 57.3
5. ↑  *PLRE* I pp. 159–156
6. ↑  John of Antioch's assertion has been rejected in *PLRE* but accepted in Cameron, Alan (2010) *The Last Pagans of Rome* Oxford University Press. p. 85 note 228